1962-ben már május elején egyéni csúcsot (14,87 m) ért el súlylökésben. Másnap diszkoszvetésben több mint egy méterrel javított a magyar csúcson. A hónap végén 15 méter fölé jutott súlylökésben. Júniusban Prágában, Pardubicében majd Varsóban nyert versenyt. Júliusban a moszkvai Znamenszkij-emlékversenyen csak 36 cm-rel maradt el a világcsúcstartó Tamara Pressztől. Egy hét múlva Budapesten 55 méter fölé jutott.A hónap végén ismét Press mögött lett második, ezúttal Helsinkiben. Augusztusban újra magyar bajnok lett. A szeptemberi Európa-bajnokságon bronzérmet szerzett. Ezt követően Bukarestben 55,37 méterrel nyert versenyt.